Eneo la Ruweng

Eneo la Ruweng ni eneo maalum la kiutawala nchini Sudan Kusini.  Eneo hilo lilijulikana kama Jimbo la Ruweng kati ya tarehe 2 Oktoba 2015 na 22 Februari 2020 wakati lilipokuwa na hadhi ya jimbo la Sudan Kusini. 

Ruweng ni eneo lenye mafuta ghafi.

 Historia 
Wakati wa uhuru wa Sudan Kusini, Ruweng ilikuwa sehemu ya Jimbo la Umoja. Tangu mwaka 2009 Wadinka, ambao ni wenyeji wa Ruweng, walilalamika kutopewa haki zao kutoka kwa Wanuer ambao ni wengi katika jimbo la Umojahttps://radiotamazuj.org/en/news/article/opinion-ruweng-has-had-clear-administrative-boundaries-since-1905  Opinion | Ruweng has had clear administrative boundaries since 1905, tovuti ya radiotamazuj.org, 24 Februari 2020. Kutokana na malalamiko hayo Rais Salva Kiir alitoa amri ya kuanzisha majimbo 32 kwenye mwaka 2015 badala ya majimbo 10 yaliyotajwa na katiba.  Amri hiyo ilianzisha majimbo mapya pamoja na Ruweng kuwa jimbo. Mayol Kur Akuei aliteuliwa kuwa Gavana mwaka wa 2015. 

Mwaka 2020 majimbo 10 ya awali yalirudishwa lakini Ruweng ilikuwa moja kati ya maeneo maalum matatu ya kiutawala yaliyopo moja kwa moja chini ya serikali kuu.

 Wakuu wa eneo 
Kipindi Jina Chama Mei 2015 - 2017 Mayol Kur Akuei SPLM 2017-2017 Theji Da Aduot Deng SPLM(IO) 2017 - Juni 2020 Wao ni Michar Kuol SPLM(IO) 2019-2020 Dkt.Lawrence Miabok Wuor Piok SPLM]] Juni 2020 - 2021 William Chol Awanlith SPLM Juni 2021 - Mei 2022 Mhe. Peter Daau Chopkuer SPLM Mei 2022 - Juni 2022 Mhe. Tiop Manyluak Diraan SPLM Juni 2022–Sasa Stephano Wieu Mialek SPLM 

 Jiografia 
Eneo la Kiutawala la Ruweng liko katika sehemu ya kaskazini ya Sudan Kusini na makao yake makuu yako Pariang. Inapakana na Jimbo la zamani la Fashoda upande wa mashariki na Jimbo la Fangak upande wa kusini-mashariki, Jimbo la Liech Kaskazini upande wa kusini, Jimbo la Twic upande wa kusini-magharibi, Abyei upande wa magharibi, na Sudan upande wa kaskazini.

 Uchumi 
Ni eneo linalozalisha mafuta kuliko maeneo yote mengine ya Sudan Kusini, kwa jumla karibu 80% ya mafuta ya Sudan Kusini yanazalishwa hapa, haswa katika uwanja wa mafuta wa Unity / Darbim (katika sehemu ya kusini), uwanja wa mafuta wa Heglig / Panthou (katika sehemu ya kaskazini-magharibi), uwanja wa mafuta cha Tomasouth/Kaloj (katika sehemu ya magharibi) na eneo la mafuta la Toor/Athony au maeneo mengine ya mafuta kama vile Labob/Miading na Munga/Wanhe Danluel na Maan Awal na maeneo mengine.

Ruweng kuna wanyama wengi na pia samaki. Kuna maziwa mawili ambayo ni Ziwa Jau (katika sehemu ya kaskazini) na Ziwa No (katika sehemu ya kusini), ambapo Mto Bahr el Ghazal unaishia na kujiunga na Nile Nyeupe.

 Wakazi 
Wakazi wengi ni Wadinka wa Ruweng ambao ni Wadinka wa Panaruu wenye makabila madogo 12 na Wadinka wa Aloor au Ruweng Biemnom wenye makabila madogo 6.

 Mgawanyiko wa kiutawala 
Eneo hilo lina wilaya 2 (counties): Panriang na Abiemnom .

 Marejeo 

Jamii:Majimbo ya Sudan Kusini
jamii:Eneo la Ruweng